Plikių tvenkinys
Plikių tvenkinys – tvenkinys Raseinių rajone, 5 km į pietryčius nuo Ariogalos. Susidaręs patvenkus Gynėvės upę (Dubysos baseinas) 2,6 km nuo jos žiočių. Ilgis iš šiaurės į pietus 3,1 km, plotis iki 0,26 km. Altitudė 55 m. Krantai daugiausia aukšti, statūs, plačiai apaugę medžiais. Rytinėje pakrantėje stūkso Daugėliškių miškas ir Kampiškių miškas, šiaurvakarinėje – Daugėliškių piliakalnis. Tvenkinį kerta Vilniaus-Klaipėdos automagistralė. Šiauriniu tvenkinio krantu eina kelias  196  Ariogala–Raseiniai–Kryžkalnis . Tvenkinio užtvanka eina kelias  1907  Vilkija–Čekiškė–Ariogala . Debitas: Upės: 0,73 m³/s Užtvankos skaičiuotinis: 37 m³/s Užtvanka 300 m ilgio, 10 m pločio. Vandens pralaida – šachtinė. Įrengta 1975 m. 98 kW galios mažoji hidroelektrinė pastatyta 2003 m. Greta tvenkinio įsikūrę Plikių, Budriškės, Antvėjų, Jučių ir Daugėliškių kaimai.